Man vas oor vuurwapens, plofstof | Maroela Media
Man vas oor vuurwapens, plofstof
Die Valke het 'n 65-jarige man aan die Oos-Rand in hegtenis geneem vir die onwettige besit van vuurwapens, handgranate, ammunisie, plofstof en gouddraende materiaal.
Kapt. Ndivhuwo Mulamu, woordvoerder van die Valke, het gesê die inhegtenisneming volg ná 'n ondersoek van vyf maande.
"Die Valke het inligting ontvang omtrent die verdagte wat glo in besit van onwettige vuurwapens en ammunisie was," het Mulamu gesê. 'n Soek-en-beslagleggingsoperasie in samewerking met die Springs-polisie, die honde-eenheid en die bomeenheid is Dinsdag by die man se huis uitgevoer.
"Die beamptes het beslag gelê op 16 haelgewere, 'n rewolwer, 1,5 miljoen indiwiduele stukke ammunisie, verskeie soorte plofstof en handgranate."
Die beamptes het ook gouddraende materiaal gevind wat gebruik word om goudstof te vervaardig. Die materiaal het 'n geskatte waarde van R300 000.
Die man moet Donderdag in die Springs-landdroshof verskyn.
Die Valke se ondersoek duur voort om vas te stel waar die wapens vandaan kom en waarvoor dit beplan was om gebruik te word. Ballistiese toetse sal ook gedoen word om te bepaal of die wapens in ander misdrywe gebruik is.
Vodacom vergoed kliënte só na datablaps
Gawie de Beer
Wapens Meervoud sal gestuur word vir balistiese toetse om te bepaal ………. weet die persoon waarvan hy/sy praat?? Haelgewere se loop is nie gegroef nie hoe gaan "hulle" balistiese toetse uitvoer??
Baie dankie Marius! Jy het my iets geleer vandag. . . .
Deur die slagdoppies te toets is hulle miskien 50% daar maar sonder n bevestigde patroon wat uit n loop kom wat groewe het, het hulle nie werklik n goeie bewys nie.